
Šilutė

	1. Parengto projekto tikslai ir uždaviniai. 
LR bendruomeninių organizacijų plėtros įstatymas apibrėžia savivaldybės bendruomeninių organizacijų tarybos sąvoką ir nustato, kad tai visuomeniniais pagrindais veikianti kolegiali patariamoji institucija, nustatyta tvarka sudaroma iš savivaldybės institucijų ir įstaigų bei bendruomeninių organizacijų deleguotų atstovų. 2019 m. gegužės 23 d. Nr. Šilutės rajono savivaldybės sprendimu Nr. T1-18 patvirtintuose Bendruomeninių organizacijų (toliau – BO) tarybos nuostatuose numatyta, kad BO taryba sudaroma iš 9 narių laikantis šio principo: ne daugiau kaip 1/2 šios tarybos narių sudaro Savivaldybės institucijų ir įstaigų atstovai ir ne mažiau kaip 1/2 tarybos narių sudaro BO, veikiančių savivaldybės teritorijoje, atstovai. Bendruomeninės organizacijos delegavo savo atstovus į BO tarybą ir nustatyta tvarka pateikė jų delegavimą patvirtinančius raštus. Administracijos direktorius 2026-10-13 įsakymu Nr.A1-895 „Dėl Šilutės rajono savivaldybės administracijos atstovų delegavimo į Šilutės rajono bendruomeninių organizacijų tarybą“ delegavo administracijos atstovus. BO tarybos kadencijos trukmė yra 3 metai. 

	2. Kaip šiuo metu yra sureguliuoti projekte aptarti klausimai. 
Šilutės rajono savivaldybės tarybos 2019 m. gegužės 23 d. sprendimas Nr.T1-18 „Dėl Šilutės rajono savivaldybės bendruomeninių organizacijų tarybos nuostatų patvirtinimo“.

	3. Kokių pozityvių rezultatų laukiama. 
Bendruomeninių organizacijų tarybos tikslas – padėti kurti palankią aplinką bendruomeninėms organizacijoms, užtikrinant tinkamas jų, kaip pilietinės visuomenės ir vietos savivaldos svarbios dalies, veiklos ir plėtros sąlygas. 

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta. 
Nėra.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.
Pripažįstamas netekusiu galios Šilutės rajono savivaldybės tarybos 2023 m. birželio 29 d. sprendimas Nr. T1-56 „Dėl Šilutės rajono savivaldybės bendruomeninių organizacijų tarybos sudėties patvirtinimo“.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgiant į Teisės aktų projektų antikorupcinio vertinimo taisykles. 
Nereikia

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
Nėra

	8. Projekto autorius ar autorių grupė. 
Rasa Bičkauskienė, Komunikacijos skyriaus vyriausioji specialistė 

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą. 
Bendruomeninės organizacijos

	10. Kiti, autorių nuomone, reikalingi pagrindimai ir paaiškinimai. 
Nėra.

	
Komunikacijos skyriaus vyriausioji specialistė                                                   Rasa Bičkauskienė



